b'\n_START_ARTICLE_\nGrmov\xc5\xa1\xc4\x8dica\n_START_SECTION_\nOpis\n_START_PARAGRAPH_\nOdrasle grmov\xc5\xa1\xc4\x8dice dose\xc5\xbeejo med 11 in 13\xc2\xa0cm. Zanje so zna\xc4\x8dilna dolga krila, temna o\xc4\x8desna lisa in \xc5\xa1irok, svetlo rumen nado\xc4\x8desni pas. Po hrbtu je grmov\xc5\xa1\xc4\x8dica rumenkasto zelene barve, trebuh je bel, grlo pa rumene barve. Hrani se z \xc5\xbeu\xc5\xbeelkami in njihovimi li\xc4\x8dinkami, pa tudi s pajki.\n_START_SECTION_\nRaz\xc5\xa1irjenost\n_START_PARAGRAPH_\nGrmov\xc5\xa1\xc4\x8dica gnezdi po celi Evropi, razen na skrajnem severu in jugu, kjer je se zadr\xc5\xbeuje v bukovih in ostalih listnatih gozdovih do 1500 metrov visoko. Celotna populacija prezimuje v osrednji Afriki. V Sloveniji samice maja ali junija izle\xc5\xbeejo od 5 do 7 drobno rjavo lisastih in \xc4\x8drtastih jajc v kroglasto gnezdo na tleh. Mladi\xc4\x8di so gnezdomci.\n_START_SECTION_\nOgla\xc5\xa1anje\n_START_PARAGRAPH_\nGrmov\xc5\xa1\xc4\x8dica se ogla\xc5\xa1a na dva na\xc4\x8dina, ki se v\xc4\x8dasih izmenjujeta. Prvi je cvr\xc4\x8de\xc4\x8d \xc2\xa0pit-pit-pitpitpitpt-t-t-ttt\xc2\xa0, ki traja med 2 in 3 sekunde, drugi pa je sestavljen iz od 3 do 5 padajo\xc4\x8dih, oto\xc5\xbeno piskajo\xc4\x8dih pi\xc3\xbc\xc3\xbc-pi\xc3\xbc\xc3\xbc-pi\xc3\xbc\xc3\xbc.'